hotchpotch/miracl-hf-unified huggingface dataset:
กลุ่มอาการ HELLP
กลุ่มอาการ HELLP () เป็นภาวะแทรกซ้อนทางสูติศาสตร์ที่อาจเป็นอันตรายถึงชีวิต ถือเป็นโรคพิษแห่งครรภ์อย่างหนึ่ง ส่วนใหญ่พบในช่วงท้ายๆ ของการตั้งครรภ์ และอาจพบในช่วงหลังคลอดได้
HELLP เป็นตัวย่อ ซึ่งย่อมาจาก
ผู้ป่วยกลุ่มอาการ HELLP มักมีภาวะความดันโลหิตสูงที่สืบเนื่องจากการตั้งครรภ์มาก่อนแล้ว และอาจกำลังถูกสงสัยว่าจะมีภาวะครรภ์เป็นพิษแทรกซ้อนการตั้งครรภ์ มีผู้ป่วยไม่ถึง 8% ที่พบและสงสัยภาวะนี้หลังการคลอด
ผู้ป่วยจะค่อยๆ มีอาการปวดศีรษะ (30%), ตามัว, อ่อนเพลีย (90%), คลื่นไส้ อาเจียน (30%), ปวดท้องบริเวณลิ้นปี่ (65%), รู้สึกมีเหน็บชา (paresthesia), อาจมีอาการบวมได้แต่แม้จะไม่บวมก็ไม่ได้หมายความว่าจะไม่เป็นโรคนี้ ผู้ป่วยจะต้องมีความดันเลือดสูง แม้จะสูงไม่มากก็เป็นได้ อาจมีการแตกของเยื่อหุ้มตับและเกิดก้อนเลือดคั่งได้ ผู้ป่วยอาจมีอาการรุนแรงมากจนชักและหมดสติ (โคม่า) ได้ ซึ่งถือว่าเข้าสู่โรคพิษแห่งครรภ์ระยะชัก
การผิดสัดส่วนระหว่างศีรษะทารกกับเชิงกรานมารดา
การผิดสัดส่วนระหว่างศีรษะทารกกับเชิงกรานมารดา หรือ ซีพีดี () คือภาวะซึ่งเชิงกรานของมารดามีขนาดเล็กเกินกว่าหรือไม่สามารถขยายตัวได้กว้างพอที่ศีรษะของทารกผ่านช่องทางคลอดได้ อาจเกิดจากเชิงกรานของมารดามีขนาดเล็ก มีทรงไม่เหมาะสมกับการผ่านของทารก (nongynecoid) ทารกมีขนาดใหญ่ หรือหลายปัจจัยร่วมกัน นอกจากนี้โรคบางอย่างยังอาจทำให้กระดูกมีรูปร่างผิดปกติไป เช่น ริคเกตส์ (โรคกระดูกอ่อนในเด็ก) กระดูกเชิงกรานเคยหักมาก่อน เช่นนี้ก็อาจทำให้เกิด CPD ได้
มีการเสนอว่าการวัด transverse diagonal สามารถใช้เป็นตัวบ่งชี้ว่าอาจเกิด CPD ได้
ยูลิสซิส มัวร์
ยูลิสซิส มัวร์ () เป็นชุดวรรณกรรมเยาวชนของอิตาลีเขียนโดย ปิเอร์โดเมนิโก บัคคาลาริโอ ผู้เขียน เดอะ เซนจูรี่ ตีพิมพ์เมื่อ ค.ศ. 2004 ได้รับการแปลมากกว่า 20 ภาษา มีทั้งหมด 12 เล่ม แบ่งออกเป็น 2 ภาค ซึ่งในประเทศไทยสำนักพิมพ์แพรวเยาวชนได้ลิขสิทธิ์ในจัดการตีพิมพ์ เล่ม 1-6 เนื้อเรื่องเกี่ยวข้องกับการผญจภัยแฟนตาซีไขปริศนาของเด็กๆ ในเมืองคิลมอร์โคฟ มลฑลคอร์นวอลล์ ประเทศอังกฤษ
ครอบครัวโคฟแนนต์ซึ่งประกอบด้วยพ่อ แม่ และลูกฝาแฝดชื่อ เจสัน กับ จูเลีย ย้ายเข้ามาอยู่ในเมืองคิลมอร์โคฟ ในคฤหาสน์บนหน้าผาชื่ออาร์โก มีคนดูแลบ้านชราชื่อเนสเตอร์ เมื่อพ่อแม่ต้องไปลอนดอนเพื่อธุระ เจสันกับจูเลีย ได้รู้จักกับริก แบนเนอร์ ทั้งสามได้สำรวจคฤหาสน์และพบประตูที่เปิดไม่ได้กับข้อความลับที่แปลไม่ออกในร่องหน้าผา อีกทั้งเรื่องราวอันเป็นปริศนาของยูลิสซิส มัวร์ เจ้าของคนก่อน กับท่าทางลับลมคมในของเนสเตอร์ และโอบลิเวีย นิวตัน กับมานเฟร็ด ผู้ซึ่งอยากได้คฤหาสน์อาร์โก ในที่สุดทั้งสามสามารถเปิดประตูนั้นได้ด้วยกุญแจรูปสัตว์สี่ดอก เข้าไปยังถ้ำที่มีเรือจอดอยู่ซึ่งไม่สามารถขยับได้จนกระทั่งเจสันนึกแดนดินที่ต้องไป เรือจึงแล่นออกไปยังสถานที่แห่งหนึ่ง ซึ่งก็คืออียิปต์ ขณะเดียวกันโอบลิเวีย นิวตันได้เปิดประตูแบบเดียวกันกับในคฤหาสน์ด้วยกุญแจรูปสัตว์ เมื่อเด็กมาถึงอียิปต์ก็ตระหนักถึงการผญจภัยซึ่งเพิ่งเริ่มต้นและปริศนามากมาย ใครคือยูลิสซิส มัวร์ เนสเตอร์กุมความลับอะไรไว้ สิ่งที่โอบลิเวีย นิวตันต้องการคืออะไร ประตูกับกุญแจรูปสัตว์ที่แท้จริงคืออะไร ติดตามได้ใน"ยูลิสซิส มัวร์ ประตูสู่กาลเวลา"
วิชิต ปลั่งศรีสกุล
นายวิชิต ปลั่งศรีสกุล อดีตสมาชิกสภาผู้แทนราษฎร คณะทำงานของพรรคไทยรักไทย และเป็นอดีตกรรมการบริหารพรรคที่ถูกตัดสิทธิ์ทางการเมือง และทีมกฎหมายของพรรคไทยรักไทย และทนายความของ พ.ต.ท.ทักษิณ ชินวัตร ปัจจุบันเป็นเลขาธิการมูลนิธิ 111 ไทยรักไทย และที่ปรึกษากฎหมายพรรคเพื่อไทย
นายวิชิต ปลั่งศรีสกุล (Wichit Plangsriskul) เกิด 13 ตุลาคม พ.ศ. 2494 บ้านเกิดจังหวัดประจวบคีรีขันธ์ สำเร็จการศึกษาระดับปริญญาตรีนิติศาสตรบัณฑิต จากมหาวิทยาลัยรามคำแหง ปริญญาโทรัฐศาสตรมหาบัณฑิต จากมหาวิทยาลัยธรรมศาสตร์ และปริญญาเอกหลักสูตรปรัชญาดุษฎีบัณฑิต สาขาวิชารัฐประศาสนศาสตร์ จากมหาวิทยาลัยศรีปทุม
นายวิชิต ปลั่งศรีสกุล ได้เข้าร่วมงานการเมืองกับพรรคไทยรักไทย และได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 และได้รับแต่งตั้งเป็นกรรมการบริหารพรรค ในปี พ.ศ. 2548 เคยดำรงตำแหน่งสำคัญทางการเมืองอาทิ
- กรรมการบริหารพรรคไทยรักไทย ,เลขานุการคณะทำงานด้านกฎหมาย พรรคไทยรักไทย,กรรมาธิการการแรงงาน,ประธานอนุกรรมการวิปรัฐบาล ด้านกฎหมายอาญา,กรรมาธิการการคุ้มครองผู้บริโภค,ประธานอนุกรรมาธิการการแรงงาน ด้านกฎหมายแรงงาน,ประธานอนุกรรมาธิการการคุ้มครองผู้บริโภค ด้านกฎหมายคุ้มครองผู้บริโภค,ผู้อำนวยการโครงการอาสาสมัครที่ปรึกษากฎหมายประจำเลือกตั้ง พรรคไทยรักไทย,เลขานุการคณะกรรมการประสานงานพรรคร่วมรัฐบาล(วิปรัฐบาล),ที่ปรึกษา รมช.กระทรวงพานิชย์ ที่ปรึกษารัฐมนตรีช่วยว่าการกระทรวงพาณิชย์ ที่ปรึกษารัฐมนตรีว่าการกระทรวงอุตสาหกรรม เลขานุการคณะกรรมการประสานงานพรรคร่วมรัฐบาล (วิปรัฐบาล) และประธานคณะกรรมาธิการการสื่อสาร สภาผู้แทนราษฎร
นายวิชิต ปลั่งศรีสกุล ได้ทำกิจกรรมในด้านการสาธารณะกุศล และการอบรมให้ความรู้ประชาธิปไตยแก่บุคคลทั่วไปทั้งในกรุงเทพและต่างจังหวัดโดยร่วมงานกับคณะผู้นำการพัฒนาประชาธิปไตยของมูลนิธิ111ไทยรักไทย 
เคยเข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติ ร่วมกับ วีระกานต์ มุสิกพงศ์ พลเอกชัยสิทธิ์ ชินวัตร เสริมศักดิ์ พงษ์พานิช ที่เวทีสะพานผ่านฟ้าลีลาศ ในเดือนมีนาคม พ.ศ. 2553 ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 นายวิชิต ปลั่งศรีสกุลได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 79
ฮิจเราะห์
หิจญเราะหฺ () เป็นการอพยพหรือการเดินทางของนบีมุฮัมมัดและผู้ติดตามจากเมกกะไปยังเมดินะ ตรงกับสากลศักราช 622
ในเดือนกันยายน 622 มุฮัมมัดได้รับคำเตือนว่ามีแผนจะลอบสังหารท่าน จึงได้เดินทางออกจากเมืองเมกกะอย่างลับ ๆ พร้อมด้วยอะบูบักรฺ อย่างไรก็ตามมีอยู่สองฮาดิส (hadith) ที่สรุปว่าอะบูบักรฺเป็นหนึ่งในบุคคลแรก ๆ ที่อพยพไปยังเมดินะ ก่อนการอพยพของมุฮัมมัด มุฮัมมัดและผู้ติดตามอพยพไปยังเมืองยาธริบ ซึ่งอยู่ห่างจากเมืองเมกกะไปทางเหนือ 320 กิโลเมตร ยาธริบถูกเปลี่ยนชื่อเป็นมะดีนะตุนนบี ซึ่งมีความหมายว่า "นครแห่งศาสดา" แต่คำว่า ตุนนบี ถูกกร่อนลงอย่างรวดเร็ว ดังนั้นชื่อในภาษาอังกฤษจึงเหลือแต่เพียงเมดินะ ซึ่งหมายถึง "นคร" ปีที่มีการหิจญเราะหฺนั้นถูกกำหนดเป็นปีแรกในปฏิทินฮิจญ์เราะหฺโดยอุมัร ในสากลศักราช 638 หรือ ฮ.ศ. 17 ต่อมา ตัวนครจะถูกเรียกชื่อว่า เมดินะ และบริเวณที่อยู่โดยรอบนครนั้นเรียกว่า ยาธริบ
วันที่มุสลิมในปฏิทินฮิจญ์เราะหฺนั้นขยายย้อนไปในประวัติศาสตร์ วันที่ตะวันตกสมัยนั้นอยู่ในปฏิทินจูเลียน หิจญ์เราะหฺมีการเฉลิมฉลองทุกปีในวันที่ 1 มุฮัรรอม ซึ่งเป็นวันแรกในปีของอิสลาม ทำให้นักเขียนหลายคนสับสนระหว่างวันแรกของปีฮิจญ์เราะหฺกับหิจญ์เราะหฺ โดยเขียนคาดเคลื่อนไปว่าหิจญ์เราะหฺเกิดขึ้นเมื่อวันที่ 1 มุฮัรรอม ฮ.ศ. 1 หรือตรงกับวันที่ 16 กรกฎาคม 622 แม้ว่าแท้จริงแล้วหิจญ์เราะหฺจะมีขึ้นในอีก 66 วันให้หลัง หรือตรงกับวันที่ 8 รอบีอุลเอาวัล
วันที่ที่ระบุไว้ข้างต้นนี้อาจคาดเคลื่อนช้าไป 89 วัน หรือสามเดือนจันทรคติ วันที่ตามปฏิทินฮิจญ์เราะหฺนี้อาจมีบันทึกในปฏิทินอาหรับดั้งเดิมและชื่อเดือนตามปฏิทินอาหรับนี้อาจไม่เปลี่ยนเนื่องจากการแทรกอธิกมาสระหว่างเก้าปีถัดไปจนกระทั่งห้ามแทรกอธิกมาสระหว่างปีที่นบีมุฮัมมัดประกอบพิธีฮัญจ์ครั้งสุดท้าย (ฮ.ศ. 10)
ตำบลนาวง
ตำบลนาวง เป็นตำบลหนึ่งในจังหวัดตรัง เดิมเคยเป็นทุ่งนาที่ใช้เป็นสถานที่ฌาปนสถานเรียกว่า "เปรวโคกแซะ" ต่อมามีคณะกลุ่มบริษัทวัดมาจัดตั้งเป็นสำนักสงฆ์ขึ้นมาเรียกว่า" วัดนาวง" ต่อมารัชกาลที่ 5 ได้ทรงยกฐานะระดับหมู่บ้านเป็นระดับตำบลมีชื่อว่า "ตำบลนาปยา" หลังจากนั้นทางราชการก็จัดรวมพื้นที่ของตำบลนาวงรวมกับตำบลบางกุ้งเพื่อให้จัดระบบการปกครองได้ง่ายขึ้น แต่เมื่อมีประชากรเพิ่มมากขึ้นการปกครองก็ไม่สะดวกจึงได้จัดแยกสองตำบลนี้ออกจากกันอีกครั้ง มีหลักฐานทางประวัติศาสตร์อ้างอิงว่าพื้นที่นี้เคยเป็นชุมชนที่เก่าแก่ของจังหวัดตรัง โดยมีการพบโบราณสถานและโบราณวัตถุที่เขาปินะ ในปัจจุบันตำบลนาวงมีความเจริญรุ่งเรืองมากอันเนื่องมาจากสถานที่ท่องเที่ยวที่สำคัญ การจารจรสี่ช่องทางจารจรที่สะดวกโดยมีถนนเพชรเกษมตัดผ่าน
ตำบลนาวงในสมัยยังปกครองด้วยสุขาภิบาลนาวงนั้น เคยได้รับการเสนอให้เป็นอำเภอนาวง เพราะในสมัยนั้นการปกครองยังเข้าไม่ทั่วถึง แต่ในปัจจุบันได้มีการจัดตั้งอำเภอขึ้นมาแทนโดยชื่อว่าอำเภอห้วยยอด
ตำบลนาวงเป็นตำบลหนึ่งของอำเภอห้วยยอด มีอาณาเขตติดต่อดังต่อไปนี้
ภูมิประเทศส่วนใหญ่เป็นที่ราบลุ่ม มีแหล่งน้ำที่สำคัญคือ คลองบางกุ้ง และ แม่น้ำตรัง
พื้นที่ของตำบลนาวงได้รับอิทธิพลลมมรสุมตะวันตกเฉียงใต้และลมมรสุมตะวันออกเฉียงเหนือ โดยฝนจะเริ่มตกประมาณเดือนพฤษภาคมจนถึงเดือนธันวาคม ซึ่งจะเป็นการเข้าสู่ฤดูฝน และ ในช่วงเดือนกุมภาพันธ์ เดือนมิถุนายน เป็นการเข้าสู่ฤดูร้อน
ตำบลนาวงประกอบด้วย 11 หมู่บ้าน ดังต่อไปนี้
"หมายเหตุ" หมู่ที่ 1, 2, 5, 6, 8, 10 และ 11 อยู่ในการบริหารของเทศบาลตำบลนาวง หมู่ที่ 3, 4, 7 และ 9 อยู่ในการบริหารขององค์การบริหารส่วนตำบลนาวง
ประชากรในตำบลนาวงมี 1,246 ครัวเรือน และ มีจำนวนประชากร 4,937 คน
ประชากรส่วนใหญ่ประกอบอาชีพเกี่ยวกับการทำเกษตร เช่น สวนยางพารา สวนปาล์ม ทำนา ปลูกผักผลไม้ ฯลฯ และยังมีประชากรบางส่วนประกอบอาชีพค้าขายหรือรับจ้างทั่วไป เช่น ขายอาหาร ขายสินค้าวัสดุก่อสร้าง ขายสินค้าของชำ ขายสินค้าหนึ่งตำบลหนึ่งผลิตภัณฑ์ (ผ้าทอไสบ่อ) และทำธุรกิจส่วนตัว
ภายในเป็นถ้ำที่มีวัดตั้งอยู่ สามารถเข้าไปทาง สามแยกเขาปินะ ซึ่งมีป้ายบอกทางอยู่ และยังเป็นสถานที่ค้นพบหลักฐานทางประวัติศาสตร์ที่น่าสนใจ
มีลักษณะเป็นสระน้ำล้อมรอบภูเขาเป็นสถานที่ที่ใช้ออกกำลังกาย หรือ เป็นสถานที่พักผ่อนหย่อนใจ
เป็นแอ่งน้ำธรรมชาติ กว้างใหญ่คล้ายทะเลสาบ มีเนินเขาล้อมรอบ ตอนกลางมีเนินเขายื่นออกมา อยู่ไม่ไกลจากตำบลนาวงมากนัก โดยสามารถไปเยื่อมชมความงามได้ มีทางเข้าอยู่ตรงบริเวณสี่แยกต้นโพธิ์
ตลาดนัดนาวงเป็นตลาดที่ขายทั้งอาหารสด/อาหารคาว โดยจะเปิดในช่วงวัน อาทิตย์ - อังคาร - ศุกร์ โดยเฉพาะในวันศุกร์ตลาดจะเต็มไปด้วยผู้คนที่คับคั่ง และ ยังเปิดตลาดในตอนเช้ามืด
ตลาดนัดต้นโพธิ์เป็นตลาดนัดอีกแห่หนึ่งในตำบลนาวง ขายทั้งอาหารสด/อาหารคาว โดยจะเปิดในช่วงวัน จันทร์ - พุธ - พฤหัสบดี - เสาร์ เป็นตลาดที่มีผู้คนไปจับจ่ายซื้อของจำนวนมากที่สุดของตำบลอันเนื่องมาจากตลาดได้มีการปรับพื้นทำให้ตลาดมีเนื้อที่มากขึ้น
เป็นวัดที่มีผู้คนในชุมชนมาปฏิบัติพิธีกรรมทางศาสนาเป็นประจำ เป็นวัดอยู่ใกล้ชุมชนมากที่สุด ด้านหลังของวัดติดกับ โรงเรียนวัดนาวง
เป็นวัดที่อยู่ริมเขา เป็นแหล่งปฏิบัติธรรมที่มีผู้คนไปจำนวนมาก เนื่องจากรอบๆวัดมีอากาศเย็น ร่มรื่น และกำลังได้รับความสนใจอยู่ไม่น้อย
เป็นวัดที่อยู่บริเวณเดียวกับถ้ำเขาปินะ เป็นวัดหนึ่งที่มีการค้นพบโบราณสถานที่สำคัญ
อยู่ไม่ไกลจากตัวชุมชนมากนัก ในปัจจุบันวัดสวนได้มีการพัฒนาจนเป็นวัดที่สำคัญอีกแห่งหนึ่งในชุมชน
ตั้งอยู่ในชุมชนต้นโพธิ์ สามารถเข้าไปสักการะพระพุทธรูปที่อยู่ในวัดได้ และ ยังมีโรงเรียนวัดไตรสามัคคีที่ตั้งอยู่ใกล้เคียง
ลู เฮนรี ฮูเวอร์
ลู เฮนรี ฮูเวอร์ (29 มีนาคม 1874 -- 7 มกราคม 1944) เป็นภรรยาของประธานาธิบดีของสหรัฐอเมริกา เฮอร์เบิร์ต ฮูเวอร์ และเป็นสุภาพสตรีหมายเลขหนึ่งของสหรัฐอเมริกาตั้งแต่ปีค.ศ.1929-1933
มณฑลตงซา
มณฑลตงซา () เป็นมณฑลหนึ่งของภูฏาน ตั้งอยู่ที่ศูนย์กลางของประเทศภูฏาน และจุดศูนย์กลางทางภูมิศาสตร์ของภูฏานอยู่ที่ตองสาซอง เมืองหลวงคือเมืองตงซา
ไดออปเตอร์
ไดออปเตอร์ () เป็นหน่วยวัดของกำลังรวมแสง ของเลนส์หรือกระจกโค้ง ซึ่งมีค่าเท่ากับค่าผกผันของทางยาวโฟกัสในหน่วยของเมตร ยกตัวอย่างเช่น ค่ากำลังรวมแสง 2 ไดออปเตอร์ จะให้ทางยาวโฟกัสที่ เมตร การใช้งานค่าไดออปเตอร์นี้ถูกนำเสนอโดย นักจักษุวิทยา ชาวฝรั่งเศส เฟอร์ดินาน มาโนเยอร์ ในปี ค.ศ. 1872
สูตรคำนวณหาค่าไดออปเตอร์คือ
D =
ผลดีที่ได้จากการกำหนดค่ากำลังรวมแสงเป็นหน่วยไดออปเตอร์คือ เมื่อนำเลนส์บางมาวางใกล้กัน สามารถนำค่าไดออปเตอร์ของเลนส์แต่ละตัวมารวมนับเป็น ค่าไดออปเตอร์รวม ยกตัวอย่างเช่น เลนส์บางที่มีกำลังรวมแสง 2 ไดออปเตอร์ วางใกล้กับ เลนส์บางที่มีกำลังรวมแสง 0.5ไดออปเตอร์ ทางยาวโฟกัสของเลนส์ทั้งสอง จะมีค่าใกล้เคียงกับ ทางยาวโฟกัสของเลนส์ที่มีกำลังรวมแสง 2.5 ไดออปเตอร์
ค่าไดออปเตอร์ไม่ได้ถูกบรรจุเป็นค่ามาตรฐานตามระบบ เอสไอเมทริกซ์ซิสเต็ม จึงไม่จัดเป็นชื่ออย่างเป็นทางการตามมาตรฐานระหว่างประเทศ โดยมาตรฐาน อินเตอร์เนชั่นแนลซิสเต็มออฟยูนิต กำหนดค่ากำลังรวมแสงเป็น ค่าผกผันของหน่วยเมตร (m) อย่างไรก็ตามมาตรฐานนานาชาติบางระบบเช่น ดีไอเอ็น กำหนดค่า ไดออปทรี่ หรือ ไดออปเทรีย และให้ตัวย่อเป็น ดีพีที
ฮราเดตส์กราลอเว
ฮราเดตส์กราลอเว () หรือ เคอนิชเกรทซ์ () เป็นเมืองในเขตฮราเดตส์กราลอเวของประเทศเช็กเกีย บนฝั่งแม่น้ำลาเบอ (เอลเบอ) มีเศรษฐกิจขึ้นกับเทคโนโลยีการผลิตอาหาร เครื่องจักรเกี่ยวกับโฟโตเคมีและอิเล็กทรอนิกส์ รวมถึงอุตสาหกรรมการผลิตเครื่องดนตรี อย่างเปียโนแปตรอฟ (Petrof)
โรคพิษแห่งครรภ์ระยะชัก
โรคพิษแห่งครรภ์ระยะชัก () เป็นภาวะแทรกซ้อนของการตั้งครรภ์ซึ่งเกิดขึ้นเฉียบพลันและเป็นอันตรายถึงชีวิต ทำให้มีอาการชักแบบเกร็งกระตุก ส่วนใหญ่พบในมารดาที่มีโรคพิษแห่งครรภ์ระยะก่อนชักอยู่ก่อนแล้ว ทั้งสองภาวะเรียกรวมๆ ว่าโรคพิษแห่งครรภ์ หรือครรภ์เป็นพิษ
เกาะนิวฟันด์แลนด์
เกาะนิวฟันด์แลนด์ () เป็นเกาะขนาดใหญ่ของประเทศแคนาดา อยู่นอกชายฝั่งทางทิศตะวันออกของอเมริกาเหนือ ในมหาสมุทรแอตแลนติก รวมกับแลบราดอร์บนผืนแผ่นดินใหญ่เป็นรัฐหนึ่งของแคนาดา เดิมใช้ชื่อรัฐว่ารัฐนิวฟันด์แลนด์ จนกระทั่ง ค.ศ. 2001 เปลี่ยนชื่อมาเป็นรัฐนิวฟันด์แลนด์และแลบราดอร์
เกาะนิวฟันด์แลนด์ (เดิมเรียกว่า เทอร์ราโนวา มาจากภาษาละติน มีความหมายว่า ดินแดนใหม่) มีนักเดินทางชาวไอซ์แลนด์ เลฟ เอริกสัน เดินทางมาถึงเกาะเมื่อศตวรรษที่ 11 เรียกเกาะนี้ว่า "วินแลนด์" ต่อมาจอห์น แคบอต (โจวานนี กาโบโต) ได้เดินทางมาภายใต้การสัญญาการทำงานของสมเด็จพระเจ้าเฮนรีที่ 7 แห่งอังกฤษ โดยได้เดินทางออกจากเมืองบริสทอลในปี ค.ศ. 1497 อังกฤษได้ประกาศกรรมสิทธิ์เหนือดินแดนนี้อย่างเป็นทางการเมื่อวันที่ 5 สิงหาคม ค.ศ. 1583 โดยเซอร์ฮัมฟรีย์ กิลเบิร์ต
เกาะมีพื้นที่ 108,860 ตร.กม. (42,031 ตร.ไมล์) เป็นเกาะที่ใหญ่เป็นอันดับ 4 ของโลก เมืองหลวงของรัฐ เซนต์จอนส์ ตั้งอยู่ชายฝั่งตะวันออกเฉียงใต้ของเกาะ
ลักษณะภูมิประเทศส่วนใหญ่เป็นที่ราบสูง จุดสูงสุดอยู่ในภูเขาลองเรนจ์ สูง 814 ม. เกาะนี้มีรูปร่างคล้ายสามเหลี่ยม มีแหลมบอลด์อยู่ทางเหนือ แหลมเรซทางตะวันออกเฉียงใต้ และแหลมเรย์ทางตะวันตกเฉียงใต้ ชายฝั่งเว้าแหว่งมากโดยเฉพาะทางด้านตะวันออกและใต้ มีช่องแคบเบลล์ไอล์อยู่ระหว่างเกาะนี้กับผืนแผ่นดินใหญ่ มีเกาะจำนวนมากเรียงรายตามแนวชายฝั่ง เช่น เกาะเบลล์ไอล์ เกาะเกร เกาะเบลล์ และเกาะโฟโกทางตอนเหนือ หมู่เกาะแซง-ปีแยร์และมีเกอลงทางตอนใต้ (เป็นของฝรั่งเศส) แม่น้ำสายใหญ่สุดได้แก่ แม่น้ำเอกซ์ปลอยส์ แม่น้ำฮัมเบอร์ และแม่น้ำแกนเดอร์ ทะเลสาบที่สำคัญได้แก่ ทะเลสาบแกรนด์ ทะเลสาบเรดอินเดียนและทะเลสาบแกนเดอร์
ภาษาเซี่ยงไฮ้
ภาษาเซี่ยงไฮ้ (上海閒話 ในภาษาเซี่ยงไฮ้; ) หรือบางครั้งเรียกสำเนียงเซี่ยงไฮ้เป็นสำเนียงของภาษาอู๋ที่ใช้พูดในเมืองเซี่ยงไฮ้และบริเวณโดยรอบ จัดอยู่ในตระกูลภาษาจีน-ทิเบต ภาษาเซี่ยงไฮ้เป็นเช่นเดียวกับสำเนียงอื่น ๆ ของภาษาอู๋คือสามารถเข้าใจกันได้กับภาษาจีนสำเนียงอื่น ๆ น้อยมากโดยเฉพาะภาษาจีนกลาง หรือแม้แต่กับสำเนียงย่อยอื่นๆของภาษาอู๋
ภาษาเซี่ยงไฮ้เป็นตัวแทนของภาษาอู๋เหนือ (บริเวณทางใต้ของเจียงซูและทางเหนือของเจ้อเจียง) มีผู้พูดเกือบ 14 ล้านคน จัดเป็นสำเนียงที่มีผู้พูดมากที่สุดในบรรดาสำเนียงของภาษาอู๋ทั้งหมด ในเอกสารทางตะวันตก คำว่าภาษาเซี่ยงไฮ้หมายถึงภาษาอู๋ทั้งหมดโดยไม่ได้เน้นเฉพาะสำเนียงของภาษาอู๋ที่ใช้พูดในเซี่ยงไฮ้
ภาษาเซี่ยงไฮ้มีเสียงพยัญชนะและสระเดี่ยวมาก มีเสียงพยัญชนะโฆษะ ในขณะที่ทั้งภาษาจีนกลางและภาษาจีนกวางตุ้งไม่มีเสียงโฆษะ
ต่อไปนี้เป็นตัวสะกดที่เป็นไปได้ในภาษาเซี่ยงไฮ้
ต่อไปนี้เป็นเสียงวรรณยุกต์ในภาษาเซี่ยงไฮ้
ภาษาเซี่ยงไฮ้ไม่มีการสอนในโรงเรียน ไม่ได้ใช้ในการตีพิมพ์หนังสือพิมพ์และมีการควบคุมการใช้ในสื่อออกอากาศ ทำให้ผู้ดำเนินรายการไม่เสี่ยงที่จะใช้ภาษาเซี่ยงไฮ้ รายการทางโทรทัศน์ที่ใช้ภาษาเซี่ยงไฮ้เริ่มมีหลัง พ.ศ. 2533 แต่เป็นจำนวนน้อย ชาวเซี่ยงไฮ้ในชนบทที่อายุมากยังฟังวิทยุภาษาเซี่ยงไฮ้ อย่างไรก็ตาม รัฐบาลได้รณรงค์ให้ใช้ภาษาจีนกลางมากขึ้น เช่น คำขวัญที่ว่า "เป็นคนเซี่ยงไฮ้สมัยใหม่ พูดภาษาจีนกลาง"
ใน พ.ศ. 2548 รัฐบาลได้พยายามสนับสนุนให้ชาวเซี่ยงไฮ้ใช้ภาษาจีนกลางมากยิ่งขึ้น คนงานในอุตสาหกรรมบริการในเซี่ยงไฮ้ต้องใช้ภาษาจีนกลางเท่านั้น และตั้งแต่ พ.ศ. 2533 ต้องผ่านการทดสอบภาษาจีนกลางก่อน ถ้าไม่ผ่านหรือออกเสียงไม่ถูกต้องต้องกลับไปเรียนภาษาจีนกลางใหม่
ผู้พูดภาษาเซี่ยงไฮ้ไม่สามารถเข้าใจกันได้กับผู้พูดภาษาจีนกลางสำเนียงใดเลย โดยมีความเข้าใจกันได้กับภาษาจีนกลางมาตรฐานเพียง 50% ซึ่งใกล้เคียงกับความเข้าใจกันได้ระหว่างภาษาฝรั่งเศสกับภาษาเยอรมัน ผู้พูดภาษาเซี่ยงไฮ้ยุคใหม่ได้รับอิทธิพลจากภาษาจีนกลาง ทำให้ภาษาเซี่ยงไฮ้ของวัยรุ่นในเมืองต่างจากภาษาเซี่ยงไฮ้ของคนรุ่นก่อน และมีการสอดแทรกประโยคจากภาษาจีนกลางเข้าไปในการสนทนาในชีวิตประจำวัน
ภาษาเซี่ยงไฮ้จัดอยู่ในกลุ่มของภาษาอู๋ซึ่งสำเนียงต่างๆของภาษาในกลุ่มนี้สามารถที่จะเข้าใจกันได้โดยไม่ต้องเปลี่ยนไปพูดภาษาจีนกลาง แม้จะมีความแตกต่างทางด้านวรรณยุกต์และความแปรผันในแต่ละพื้นที่บ้าง
"หมายเหตุ: อักษรจีนที่ใช้ไม่ได้เป็นมาตรฐานและใช้เฉพาะการอ้างอิงเท่านั้น IPA ถอดเสียงจากภาษาเซี่ยงไฮ้ยุคกลาง() ซึ่งใช้โดยผู้ที่มีอายุ 20 - 60 ปี"
ปลาหมูค้อ
ปลาหมูค้อ หรือ ปลาหมูคอก หรือ ปลาหมูหลังถนน () เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า "Yasuhikotakia morleti" อยู่ในวงศ์ปลาหมู (Botiidae)
จัดเป็นปลาขนาดเล็ก มีรูปร่างป้อมสั้น ลำตัวแบนข้าง หลังโค้ง ครีบหลังอยู่ตรงข้ามครีบท้อง และอยู่กึ่งกลางระหว่างปลายจมูกกับฐานครีบหาง ครีบหลังมีก้านครีบแขนง 7-9 ก้าน สีลำตัวมีสีเขียวแกมเหลือง ท้องมีสีขาวซีด มีแถบสีดำพาดตามแนวหลังจากปลายจะงอยปากจรดโคนหาง ฐานครีบหางมีแถบดำขนาดใหญ่ ครีบหางมีสีเหลืองจาง ๆ มีจุดสีดำประปราย
มีขนาดความยาวลำตัวประมาณ 10 เซนติเมตร เท่านั้น มีพฤติกรรมชอบอยู่รวมกันเป็นฝูง หากินบริเวณพื้นน้ำ พบกระจายพันธุ์ในแม่น้ำโขง, แม่น้ำแม่กลอง, แม่น้ำเจ้าพระยา
เป็นปลาที่นิยมเลี้ยงเป็นปลาสวยงาม นับว่าเป็นปลาอีกชนิดหนึ่งที่มีนิสัยดุร้าย ชอบไปตอดปลาตัวอื่นในตู้เลี้ยงอยู่เสมอ ๆ
ปลาหมูขาว
ปลาหมูขาว () เป็นปลาน้ำจืดชนิดหนึ่ง มีชื่อวิทยาศาสตร์ว่า "Yasuhikotakia modesta" อยู่ในวงศ์ปลาหมู (Botiidae)
เป็นปลาที่นับว่ามีขนาดใหญ่ มีลำตัวป้อมสั้น หัวเล็ก จะงอยปากเรียวแหลม และมีหนวดเป็นกระจุก ตามีขนาดเล็ก มีเงี่ยงแหลมปลายแยกเป็นสองแฉกอยู่หน้าตา เมื่อกางออกจะตั้งฉากกับแก้ม ครีบหลังอยู่กึ่งกลางลำตัว มีก้านครีบแขนงประมาณ 7-9 ก้าน ครีบก้นอยู่ใกล้กับส่วนหาง ครีบหางมีขนาดใหญ่ปลายแยกเป็นสองแฉก ครีบอกและครีบก้นอยู่บริเวณแนวสันท้อง สีพื้นลำตัวเป็นสีเทาอมเหลือง หลังมีสีเทาปนเขียว ครีบหางเป็นสีแดง ครีบอื่น ๆ มีสีเหลืองจาง ๆ โคนครีบหางมีสีดำจาง ๆ แต่ถ้าเป็นปลาวัยอ่อน บนลำตัวเหนือครีบอกและครีบท้องมีลายสีเขียวอยู่หลายสาย
พบกระจายพันธุ์ในลุ่มแม่น้ำเจ้าพระยาและแม่น้ำโขง มีขนาดโตเต็มที่ประมาณ 25 เซนติเมตร
เป็นปลาที่นิยมใช้บริโภคกันในท้องถิ่น และมีการเลี้ยงเป็นปลาสวยงาม เพื่อใช้เก็บกินเศษอาหารที่หลงเหลือในตู้ โดยมีชื่อเรียกในภาษาอีสานว่า "หมูมัน"
ปลาหมูลายเสือสาละวิน
ปลาหมูลายเสือสาละวิน () ปลาน้ำจืดชนิดหนึ่ง มีชื่อวิทยาศาสตร์ว่า "Syncrossus berdmorei" อยู่ในวงศ์ปลาหมู (Botiidae)
มีขนาดค่อนข้างใหญ่ ลำตัวยาวแบนข้าง มีจะงอยปากเรียวยาว นัยน์ตาเล็ก ครีบหลังมีฐานยาวและมีก้านครีบแขนง 10-11 ก้าน ครีบก้นมีก้านครีบแขนง 7 ก้าน ครีบหางเว้าลึก สีพื้นลำตัวเป็นสีน้ำตาลอ่อนปนเหลือง มีแถบสีดำขวางลำตัวเป็นจุดเด่นและเป็นที่มาชื่อเรียก 9-10 แถบ หัวมีลายเป็นขีดสีดำ 3 เส้น แก้มและนัยน์ตามีแถบสีดำ บนลำตัวหลังช่องเหงือกและท้องมีจุดสีดำกระจายไปทั่ว ครีบหลังมีลายสีดำ ครีบหางมีจุดสีดำเรียงเป็นแถว ๆ ในแนวตั้ง โคนครีบอกมีจุดสีดำ ครีบท้องและครีบก้นเป็นสีเหลืองใส
มีขนาดความยาวเต็มที่ประมาณ 15 เซนติเมตร โดยเป็นปลาที่พบกระจายพันธุ์อยู่เฉพาะในลุ่มแม่น้ำสาละวินเท่านั้น โดยพบได้อีกที่ประเทศพม่า ไปจนถึงอินเดีย นิยมใช้บริโภคกันในท้องถิ่น และเลี้ยงเป็นปลาสวยงาม
อนึ่ง ยังมีปลาหมูอีกชนิดหนึ่งที่มีลักษณะคล้ายคลึงกัน คือ ปลาหมูลายเสือ ("S. beaufori") ซึ่งจะพบได้กว้างขวางกว่า
ปลาหมูอินเดีย
ปลาหมูอินเดีย หรือ ปลาหมูเบงกอล หรือ ปลาหมูปล้องทอง () เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า "Botia dario" อยู่ในวงศ์ปลาหมู (Botiidae)
มีลำตัวป้อม ท่อนหางยาว หลังโค้งเล็กน้อย หัวโต จะงอยปากแหลม นัยน์ตาโต เยื่อจมูกโผล่ยื่นออกมาให้เห็นชัดเจน ครีบหลังมีก้านครีบแขนง 12-13 ก้าน ครีบอกมีก้านครีบแขนง 14 ก้าน ครีบท้องมีก้านครีบแขนง 8 ก้าน และครีบก้นมีก้านครีบแขนง 7 ก้าน ปลายครีบหางเป็นแฉกลึก ลำตัวมีสีเหลืองมีแถบสีดำ 8 หรือ 9 แถบ พาดเฉียงจากหลังถึงท้อง และมีแถบสีดำ 2-3 แถบ พาดขวางบริเวณครีบหาง
เป็นปลาขนาดเล็กมีความยาวโดยเฉลี่ย 8 เซนติเมตร ขนาดใหญ่ที่สุด 15 เซนติเมตร
พบกระจายพันธุ์ในประเทศอินเดียและบังกลาเทศ
นิยมเลี้ยงเป็นปลาสวยงาม
หาดเปลือยกาย
หาดเปลือยกาย () เป็นหาดที่ผู้ใช้สามารถที่จะเปลือยกายได้อย่างเสรีอย่างถูกกฎหมาย โดยทั่วไปแล้วมีจุดประสงค์เพื่อการเปลือยกายอาบแดด ผู้ใช้หาดสามารถใช้โดยไม่ต้องเสียค่าเข้าหรือเสียค่าสมาชิกใด และไม่จำเป็นต้องจองล่วงหน้า อย่างไรก็ตามหาดเปลือยกายอาจถูกกฎหมาย หรือไม่เป็นทางการ (เกิดขึ้นจากผู้อยู่อาศัยและมีการควบคุมทางกฎหมาย) หรืออาจไม่ถูกต้องตามกฎหมาย หาดเปลือยกายจะอยู่ค่อนข้างไกลจากเมืองและสามารถเข้าถึงได้ยากกว่าหาดทั่วไปและมีสิ่งอำนวยความสะดวกที่ค่อนข้างพื้นฐานมาก
หาดเปลือยกายได้รับความนิยมครั้งแรกในช่วงคริสต์ทศวรรษ 1950 แถบชายหาดของประเทศฝรั่งเศส จากนั้นก็ได้รับความนิยมในส่วนอื่นของโลก ถึงแม้ว่าจะยังมีไม่มากนัก ในสหรัฐอเมริกา หาดเปลือยกายแห่งแรกเกิดขึ้นที่หาดแซนเกรโกริโอ แคลิฟอร์เนียเหนือ ในปี ค.ศ. 1967
รีเบกกา พาน
รีเบกกา พาน (潘迪華, 潘迪华; หรือ Rebecca Pan, Poon Tik-wah, Pan Wan Ching) เป็นนักร้องและนักแสดงชาวจีน
รีเบกกา พาน เกิดที่เซี่ยงไฮ้เมื่อวันที่ 29 ธันวาคม ค.ศ.1931 เธอย้ายไปยังฮ่องกงในปี 1949 และเริ่มร้องเพลงในปี 1957 เพลงหนึ่งที่เธอบันทึกเสียงเมื่ออายุได้ 18 ปีได้ถูกนำมาเล่นประกอบภาพยนตร์เรื่อง In the Mood for Love คือเพลงภาคภาษาอังกฤษของเพลงโฟล์คอินโดนีเซียชื่อเพลง Bengawan Solo
มาสค์ไรเดอร์โฟร์เซ
มาสค์ไรเดอร์โฟร์เซ () เป็นชื่อของภาพยนตร์ญี่ปุ่นแนวโทคุซัทสึ ในซีรีส์มาสค์ไรเดอร์ ประจำปี 2011 เป็นลำดับที่ 22 ผลิตโดย โตเอะ คัมปะนี และ อิชิโนะโมะริ โปรดักชั่นส์ โดยออกอากาศต่อจากตอนสุดท้ายของ มาสค์ไรเดอร์โอซ์ ในวันที่ 4 กันยายน ค.ศ. 2011 จนถึง วันที่  26 สิงหาคม ค.ศ. 2012 ทางทีวีอาซาฮี ในช่วง ซูเปอร์ฮีโร่ ไทม์ มีจำนวนตอนทั้งหมด 48 ตอน และ ตอนพิเศษอีก 9 ตอน โดยตอนพิเศษในโรงภาพยนตร์มีทั้งหมด 5 ตอน ได้แก่ มาสค์ไรเดอร์โอซ์ WONDERFUL โชกุน และ คอร์เมดัลทั้ง 21 (劇場版 仮面ライダーオーズ　WONDERFUL　将軍と２１のコアメダル), มาสค์ไรเดอร์ X มาสค์ไรเดอร์ โฟร์เซ & โอซ์ MOVIE ไทเซน MEGA MAX, คาเมนไรเดอร์ x ซูเปอร์เซนไท ซูเปอร์ฮีโร่ไทเซน, มาสค์ไรเดอร์โฟร์เซ มุ่งสู่ห้วงอวกาศของทุกคน! (仮面ライダーフォーゼ THE MOVIE みんなで宇宙キターッ!) และ มาสค์ไรเดอร์ X มาสค์ไรเดอร์ วิเซิร์ด & โฟร์เซ MOVIE ไทเซน อัลทิเมทัม ตอนพิเศษทางโทรทัศน์โดยร่วมมือกับเครยอนชินจัง อีก 4 ตอน ในเดือน เมษายน ค.ศ. 2012
ในประเทศไทย ได้มีการออกอากาศทางสถานีโทรทัศน์โมเดิร์นไนน์ ทีวี ส่วนลิขสิทธิ์ในการจัดจำหน่ายในรูปแบบวีซีดี และดีวีดีนั้น เป็นของบริษัท ดรีม เอกซ์เพรส (เดกซ์) จำกัด
มาสค์ไรเดอร์โฟร์เซ ได้ถูกสร้างขึ้นมาโดยเป็นการฉลองการครบรอบ 40 ปี การออกอากาศของซีรีส์มาสค์ไรเดอร์ทางโทรทัศน์ และ ครบรอบ 50 ปี การเดินทางสู่อวกาศเป็นครั้งแรกของยูริ กาการิน ซึ่งนำมาเป็นคอนเซ็ปต์หลักของมาสค์ไรเดอร์โฟร์เซ
นอกจากนี้ ยังเป็นการนำเนื้อหาที่เกี่ยวข้องกับชีวิตในวัยเรียนของวัยรุ่น (ในช่วงอายุ 16 - 18 ปี) มาเป็นเนื้อเรื่องในการดำเนินหลัก ซึ่งเป็นเนื้อหาที่ต่างจากมาสค์ไรเดอร์เรื่องที่ผ่านมาที่เน้นไปทางตัวละครในช่วงอายุ 20 - 35ปี
ในชื่อตอนของมาสค์ไรเดอร์โฟร์เซ มีเอกลักษณ์เด่นคือ มีตัวอักษรคันจิจำนวน 4 ตัวและเว้นวรรคไว้ละช่องเมื่อรวมคำจากอักษรคันจิจะมีความหมายของชื่อตอนที่ปรากฏในเรื่อง
รายชื่อตัวละครในมาสค์ไรเดอร์โอส
"ดูบทความหลักที่ มาสค์ไรเดอร์โอส"
7 อังค์ 3 ของตน 1 อูวาที่มี 9 เหรียญอยู่แล้วรับคอร์ลพลังของคอร์ลไปอีก 25 จนกลายเป็นแท่นวิหารที่เปลี่ยนทุกสิ่งเป็นเซลเมดัลในรัศมี ส่วนตนก็สู้กับโอสกับอังค์จนตนบาดเจ็บ แต่แท่นนั่นรักษามากิ เอย์จิก็คิดจะเปลี่ยนร่างเป็นกรีดอย่างสมบูรณ์ แต่อังค์ห้ามกับยกคอร์ล 3 เหรียญสุดท้ายให้เอย์จิเป็นโอสทาจาดอร์สู้กับมากิ จนมากิสู้ไม่ไหวกับถูกไล่ต้อนจนตนบาดเจ็บกับแกนกลางของแท่นระเบิดกลายเป็นหหลุมดำ มากิที่ใกล้ตายถูกดูดไปในหลุมดำจนเสียชีวิต
ซาลอมง กาลู
ซาลอมง อาร์ม็อง มากลอร กาลู () เกิดวันที่ 5 สิงหาคม ค.ศ. 1985 เป็นนักฟุตบอลชาวโกตดิวัวร์ ปัจจุบันเล่นในตำแหน่งปีกและกองหน้าให้กับสโมสรแฮร์ทา เบเอ็สเซ ในบุนเดสลีกา
กาลูเคยเล่นตำแหน่งเป็นปีกให้กับเชลซี และถนัดในการเล่นเป็นปีกซ้ายที่ทำให้เขาตัดเข้ามาและทำประตูได้ด้วยเท้าขวาที่เขาถนัดในฤดูกาล 2009/10 กาลูทำหน้าที่เป็นตัวคอยสนับสนุนได้ดี ช่วยทำประตูและแอสซิสต์ได้บ่อยครั้ง รวมถึงลูกจุดโทษที่ช่วยให้เราคว้าแชมป์คอมมิวนิตีชีลด์ที่เวมบลีย์
การที่เขาทำผลงานได้ดีไม่ต่างกันแม้ว่าจะลงสนามเป็นตัวจริงหรือตัวสำรอง กาลูเริ่มต้นฤดูกาลนั้นในฐานะตัวสำรองก่อนที่จะได้โอกาสลงเป็นตัวจริงบ้าง เขาพาทีมลงสนามพบกับควีนส์พาร์กเรนเจอส์ในคาร์ลิงคัพและทำประตูแรกได้ด้วย ก่อนที่จะทำได้อีก 2 ประตูในเกมแชมเปียนส์ลีกกับอัตเลติโกมาดริด กาลูทำ 2 แอสซิสต์ในเกมกับวูลฟ์เมื่อเดือนพฤศจิกายน หลังจากนั้นเขาพลาดการลงสนาม 4 เกมเนื่องจากมีอาการบาดเจ็บ ไม่บ่อยนักที่เราเห็นเขาเจ็บเช่นเดียวกับแฟรงก์ แลมพาร์ด หลังจากไปช่วยชาติในแอฟริกันเนชันส์เมื่อเดือนมกราคม กาลูกลับมาอยู่ในม้านั่งสำรองต่อไป แม้ว่าเขาจะทำประตูกับคาร์ดิฟได้และทำให้ได้ลงเล่นในเกมกับอินเตอร์ในนัดแรก
ในเกมนั้นกาลูเป็นผู้เล่นเชลซีที่เล่นได้ดีที่สุดในสนาม เขาประตูทีมเยือนได้ซึ่งนับว่าเป็นประตูที่สำคัญมาก กาลูมองว่านั่นเป็นเกมที่ดีที่สุดของเขาในฤดูกาลนั้น กาลูทำประตูอีกครั้งในเกมที่ชนะวิลลา 7-1 ตามด้วยการผ่านบอลให้ดร็อกบาทำประตูชัยที่โอลด์แทรฟฟอร์ด ก่อนที่จะทำแฮตทริกแรกของเขาให้เชลซีพร้อมเรียกจุดโทษให้ทีมในเกมกับสโต้คเมื่อเดือนเมษายน และทำประตูในเกมพรีเมียร์ลีกนัดสุดท้ายกับวีแกน
ฟุตบอลโลกที่แอฟริกาใต้เป็นฟุตบอลโลกครั้งแรกของกาลู แม้ว่าเขาจะลงเล่นทั้ง 3 เกมให้โกตดิวัวร์และทำประตูเกากลีเหนือได้ แต่ก็ไม่เพียงพอและตกรอบแบ่งกลุ่มไป ฤดูกาล 2008/09 เป็นปีที่ 3 ของกาลูที่เชลซี เขาได้ลงสนามน้อยกว่าฤดูกาลก่อนหน้านั้นเนื่องจากต้องลงเล่นให้ทีมชาติในโอลิมปิกที่โกตดิวัวร์เข้าถึงรอบก่อนรองชนะเลิศ เมื่อกลับมาช่วยทีม กาลูมีหน้าที่เป็นตัวสำรองของมาลูดาที่เล่นริมเส้นด้านซ้าย เขาช่วยโหม่งทำประตูตีเสมอแมนเชสเตอร์ยูไนเต็ดที่สแตมฟอร์ดบริดจ์ได้ ก่อนที่จะทำอีกประตูในเกมกับพอร์ตสมัทในคาร์ลิงคัพ ชัยชนะนัดสุดท้ายของสโคลารีกับเชลซีคือเกมกับมิดเดิลส์โบรที่กาลูทำประตูได้ด้วย และเขาได้ลงสนามเป็นตัวจริงในช่วงแรกที่คืส ฮิดดิงก์ เข้ามาคุมทีม กาลูต้องรอถึงปลายเดือนเมษายนกว่าจะทำประตูได้อีกครั้งกับเวสต์แฮมซึ่งเป็นประตูเดียวที่เกิดขึ้นในเกมนั้น
หลังจากศึกแอฟริกันเนชันส์ใน ค.ศ. 2009 กาลูเล่นได้ดีในตำแหน่งปีกซ้ายและทำประตูได้เมื่อยืนเป็นกองหน้า ช่วยแบ่งเบาภาระของดร็อกบาและเชฟเชนโค เขาทำแอสซิสต์ได้ถึง 11 ครั้งด้วย
กาลูย้ายมาร่วมทีมเมื่อกลาง ค.ศ. 2006 จากเฟเยนูดและลงเล่นนัดแรกในคอมมิวนิตีชีลด์กับลิเวอร์พูล ประตูแรกของกาลูเกิดขึ้นในเกมคาร์ลิงคัพกับแบล็กเบิร์นเมื่อเดือนตุลาคมปีนั้น
ไทยเชื้อสายญวน
ชาวไทยเชื้อสายญวน บ้างอาจปรากฏว่า แกว หรือ เวียดนาม หนึ่งในกลุ่มชาติพันธุ์หนึ่งในประเทศไทย ในปัจจุบันชาวไทยเชื้อสายญวนแบ่งเป็นสองกลุ่ม ได้แก่ ญวนเก่า และญวนใหม่ ซึ่งปัจจุบันกลุ่มญวนเก่าได้อพยพจากแหล่งที่อยู่อาศัยเดิม และผสมกลมกลืนไปกับคนไทยหมดแล้ว ส่วนญวนใหม่คือคนที่อพยพเข้ามาในไทยในปี พ.ศ. 2488 (เริ่มการประกาศราชบัญญัติตรวจคนเข้าเมือง) และในปี พ.ศ. 2489 (ปีที่คอมมิวนิสต์ครอง) และชาวญวนใหม่เหล่านี้ได้ทยอยเข้ามาในไทยจนถึงปี พ.ศ. 2499
สาเหตุสำคัญที่ชาวญวนอพยพเข้าสู่ดินแดนสยามในปัจจุบันคือ เพื่อลี้ภัยทางการเมือง และลี้ภัยทางศาสนา เนื่องจากสยามเป็นเพื่อนบ้านที่มีเสถียรภาพ อุดมสมบูรณ์ และพวกเขาสามารถอาศัยได้อย่างสงบสุขได้
ปัจจุบันชาวญวนเก่าในประเทศไทยถูกกลืนจนสิ้นแล้ว ยังคงเหลือแต่ชาวญวนเก่าที่นับถือศาสนาคริสต์ในกรุงเทพฯ (สามเสน) และจันทบุรีเท่านั้นที่ยังรักษาภาษาและขนบธรรมเนียมประเพณีเดิมไว้ได้ ซึ่งต่างจากญวนเก่าที่เป็นพุทธที่เข้ากับคนไทยได้ดีเนื่องจากมีศาสนาเดียวกัน
แม้ชาวญวนเก่าที่นับถือศาสนาคริสต์ในไทยจะไม่ติดต่อกับชาวญวนในเวียดนามเลยนานนับศตวรรษ แต่พวกเขาเหล่านั้นก็อยู่กันตามเชื้อชาติโดยแยกต่างหากจากคนไทย ทำให้พวกเขายังสามารถรักษาภาษาและขนบธรรมเนียมประเพณีไว้ได้ ทั้งนี้พวกเขามีความภาคภูมิใจในวัฒนธรรมของเขา จึงเป็นสาเหตุหนึ่งที่ทำให้พวกเขาไม่กระตือรือร้นที่จะเป็นคนไทยหรือปรับตัวเข้ากับสังคมไทยอย่างรวดเร็ว รวมไปถึงการตั้งถิ่นฐานแออัดกันรอบ ๆ โบสถ์ และการแต่งงานกับคนที่นับถือศาสนาและเชื้อชาติเดียวกัน
ในปี พ.ศ. 2500 ชาวเวียดนามสูงอายุที่อาศัยอยู่ในสามเสน และจันทบุรียังคงการใช้ภาษาเวียดนามอยู่แต่เป็นสำเนียงเวียดนามใต้ ซึ่งเป็นภาษาเวียดนามเก่าซึ่งในประเทศเวียดนามไม่ได้ใช้แล้วจึงทำให้ไม่สามารถติดต่อกับชาวเวียดนามได้ง่าย รวมไปถึงคำศัพท์และสำนวนหลายคำนั้นได้รับอิทธิพลมาจากภาษาไทย พวกเขามีคำสวดที่ใช้ทุกวัน และหนังสือสอนศาสนาเป็นภาษาเวียดนามอักษรโกว๊กหงือ (Quốc Ngữ) ภาษาเวียดนามในไทยปัจจุบันนั้นมีคำไทยปะปนอยู่มาก ทั้งสำเนียงก็ยังเป็นแบบไทย การสนทนาระหว่างคนญวนจากประเทศเวียดนามกับคนญวนในไทยจึงต้องอาศัยล่ามช่วยอธิบาย ดังนั้นราวหนึ่งหรือสองช่วงคน หรืออีก 50 ปีเป็นอย่างมาก คนญวนในไทยจะถูกผสมกลมกลืนทางภาษาได้สำเร็จ
กลุ่มที่สามารถใช้ภาษาเวียดนามได้นั้น ในปัจจุบันล้วนเป็นผู้สูงอายุทั้งสิ้น ขณะที่เด็กรุ่นใหม่บางคนฟังได้พอเข้าใจแต่ไม่สามารถพูดได้ ขณะที่ผลการวิจัยของ Bui Quang Tung ได้กล่าวถึง คนที่ยังพูดภาษาเวียดนามได้เป็นผู้มีอายุไม่ต่ำกว่า 30 ปีทั้งสิ้น ที่อายุน้อยกว่านี้พอเข้าใจแต่พูดไม่ได้ที่พูดได้บ้างก็ไม่ดีนัก ทั้งนี้เนื่องจากนโยบายกลืนชาติของจอมพลแปลก พิบูลสงคราม ที่นำนโยบายชาตินิยมมาใช้ และมีผลกระทบต่อชาวญวนในไทย
อิจิโนมิยะ
อิจิโนมิยะ () หรือเรียกว่า โอวาริ-อิจิโนมิยะ เป็นเมืองในจังหวัดไอจิ ประเทศญี่ปุ่น มีความหมายคือ "ศาลเจ้าแห่งแรก" เพราะเป็นเมืองที่ตั้งของศาลเจ้ามาซูมิดะ ศาลเจ้าแห่งแรกของจังหวัดโอวาริในอดีต
อิจิโนมิยะมีขนาดพื้นที่ทั้งสิ้น 3,322 ตารางกิโลเมตร และมีจำนวนประชากร 378,409 คน ในปี พ.ศ. 2548
ตราแผ่นดินของเซาท์ซูดาน
ตราแผ่นดินของสาธารณรัฐเซาท์ซูดาน มีการประกาศใช้ในเดือนกรกฎาคม พ.ศ. 2554 หลังได้รับเอกราชจากสาธารณรัฐซูดาน โดยก่อนหน้าได้รับเอกราช เซาท์ซูดานเป็นเขตปกครองตนเองของซูดาน
แบบของตราแผ่นดินนั้นได้รับการอนุมัติโดยคณะรัฐมนตรีของรัฐบาลปกครองตนเองเซาท์ซูดานในเดือนเมษายน พ.ศ. 2554 โดยก่อนหน้านี้ได้รับการเห็นชอบโดยสภานิติบัญญัติเซาท์ซูดานในเดือนพฤษภาคม พ.ศ. 2554
ตราแผ่นดินเป็นรูปนกอินทรีแม่น้ำแอฟริกันยืนพิงกับโล่และหอก ตัวนกอินทรีนั้นวาดให้เหมือนกำลังมองไปทางไหล่ขวาและปีกสยายออกไป ในกรงเล็บถือม้วนกระดาษซึ่งมีชื่อของรัฐ นกอินทรีนั้นหมายถึงความแข็งแกร่ง ความยืดหยุ่นและวิสัยทัศน์ ส่วนโล่และหอกนั้นสะท้อนถึงการคุ้มครองรัฐใหม่นี้
รัฐบาลปกครองตนเองเซาท์ซูดานมีขึ้นตั้งแต่ปี พ.ศ. 2548 เป็นต้นมา และใช้ตราสัญลักษณ์ซึ่งประกอบด้วยตราแผ่นดินของซูดานล้อมรอบด้วยคำว่า "GOVERNMENT OF SOUTHERN SUDAN" และ "GOSS" ตราแผ่นดินของซูดานเป็นภาพนกเลขานุการแบกโล่โบราณ มีม้วนกระดาษสองม้วนปรากฏอยู่บนตราอาร์ม ม้วนที่อยู่ด้านบนแสดงคำขวัญประจำชาติ "ชัยชนะของเรา" และม้วนที่อยู่ด้านล่างแสดงชื่อรัฐ "สาธารณรัฐซูดาน" ในภาษาอังกฤษ
ตราสัญลักษณ์อีกตราหนึ่งใช้โดยบางองค์กรและหน่วยงานของรัฐบาลปกครองตนเองเซาท์ซูดาน ตราแผ่นดินนี้คล้ายกับตราอาร์มของรัฐเครือจักรภพเพื่อนบ้าน เคนยาและยูกันดา เป็นภาพโล่แอฟริกันโบราณและแบบของธงชาติเซาท์ซูดาน และมีหลาวไขว้ ตัวโล่ถูกพยุงโดยนกชูบิลและแรดอย่างละตัว ส่วนกั้นแยกแสดงธัญชาติท้องถิ่นและแม่น้ำไนล์ และมีม้วนกระดาษเขียนคำขวัญ "ความยุติธรรม ความเสมอภาค ความสง่างาม"
คูมางายะ
คูมางายะ () เป็นเมืองในจังหวัดไซตามะ ประเทศญี่ปุ่น มีขนาดพื้นที่ 159.88 ตารางกิโลเมตร ในปี 2010 มีจำนวนประขากร 203,089 คน เป็นอับดับที่ 9 ของจังหวัดไซตามะ
ชิดชนก มัญชุรัตน์
ชิดชนก มัญชุรัตน์ หรือ ก้อย เกิดวันศุกร์ที่ 19 กันยายน 2523 ที่จังหวัดตรัง เป็นนักร้องที่มีชื่อเสียงมาจากผลงานเพลงประกอบละครโทรทัศน์ เพลงประกอบแอนิเมชัน เพลงประกอบโฆษณา และเป็นนักร้องคอรัสเบื้องหลังให้กับศิลปินจำนวนมากทั้งในห้องบันทึกเสียงและการแสดงสด สำเร็จการศึกษาชั้นมัธยมจากโรงเรียนเตรียมอุดมศึกษาพัฒนาการ สำเร็จการศึกษาระดับปริญญาตรีจากมหาวิทยาลัยราชภัฎจันทรเกษม ภาควิชาดนตรีสากล
เพลงถือว่าเป็นอีกปีที่ฉันพอใจ และ เพลง Just A Kiss
เพลงขอให้ฉันเป็นคนพูดเอง
เพลงรักเธอนิรันดร์
เพลงยอม
เพลงอภัย Featuring โอ๊ด-Street Funk Rollers
เพลงไม่เคย
เพลงเข้าใจ
เพลงรักแท้ในเรา Featuring โอ๊ด-Street Funk Rollers
Facebook Fan Page
มหาวิทยาลัยเคนต์สเตต
มหาวิทยาลัยเคนต์สเตต ( หรือ KSU หรือ Kent State) เป็นมหาวิทยาลัยของรัฐที่เน้นทางด้านการวิจัย ตั้อยู่ที่เมืองเค้นต์ รัฐโอไฮโอ สหรัฐอเมริกา มหาวิทยาลัยมีแปดวิทยาเขต ซึ่งทั้งหมดตั้งอยู่รอบเขตเมืองเมืองคลีฟแลนด์ และวิทยาเขตที่ใหญ่ที่สุดอยู่ที่เมืองเคนต์
มหาวิทยาลัยก่อตั้งเมื่อปี พ.ศ. 2453 โดยเป็นวิทยาลัยสำหรับฝึกสอนครู ต่อมาจึงพัฒนาเป็นมหาวิทยาลัย และได้เปิดสอนทั้งสาขาศิลปะและวิทยาศาสตร์ ปัจจุบันมหาวิทยาลัยมีพื้นที่ทั้งหมด 1000 acres และมีอาคารทั้งหมด 119 หลัง มหาวิทยาลัยเริ่มเป็นที่รู้จักในช่วงในระดับนานาชาติเมื่อทศวรรษปลายที่ 60 ต่อช่วงยุด ต้นทศวรรษที่ 70 อันเนืองมาจากเหตุการณ์การเคลื่อนไหวเพื่อต่อต้านการทำสงครามเวียดนามของรัฐบาลสหรัฐอเมริกาโดยนักศึกษา อันนำไปสู่เหตุการณ์การยิงผู้ประท้วงเมื่อวันที่ 4 พฤษภาคม พ.ศ. 2513 ()
ปัจจุบัน(กันยายน พ.ศ. 2553)หากพิจารณาจากจำนวนนักศึกษาแล้ว มหาวิทยาลัยเคนต์สเตตเป็นมหาวิทยาลัยที่ใหญ่เป็นอันดับสองในรัฐโอไฮโอ โดยมีนักศึกษาทั้งหมด 41,365 คน ในแปดวิทยาเขต 26,589 ในวิทยาเขตเคนต์
เพนดูลัมผกผัน
เพนดูลัมผกผัน () เป็นปัญหาพื้นฐานที่ใช้ในการเรียนการสอนและในการสาธิตการประยุกต์ทฤษฎีระบบควบคุม เพนดูลัมผกผันเป็นระบบที่มีจุดสมดุลอยู่รอบแกนหมุนด้วยกันสองจุด ได้แก่จุดที่เพนดูลัมตั้งตรงอยู่ในแนวดิ่ง และจุดที่เพนดูลัมอยู่ทิ้งตัวลงในดิ่ง แต่จุดที่มีเสถียรภาพเมื่อไม่มีตัวควบคุมนั้นจะมีจุดเดียวคือ จุดที่แกนทิ้งตัวลงเท่านั้น ไม่ว่าเราจะปล่อยเพนดูลัมที่จุดใดก็ตาม เพนดูลัมจะตกลงสู่จุดนี้เสมอ การที่จะทำให้เพนดูลัมนี้สามารถตั้งตรงในแนวดิ่งได้นั้นขึ้นกับการใส่ตัวควบคุมที่เหมาะสมเข้าไปในระบบซึ่งมีได้หลากหลายวิธี และอีกทั้งยังสามารถออกแบบตัวควบคุมให้เป็นเชิงเส้น หรือแบบไม่เชิงเส้นก็ได้ ทั้งนี้ขึ้นอยู่กับความต้องการของผู้ออกแบบและความเหมะสม
ในที่นี้เราจะหาแบบจำลองทางคณิตศาสตร์ของเพนดูลัมผกผันโดยใช้กลศาสตร์แบบลากรางจ์ () และตั้งสมุมติฐานเพื่อความง่ายต่อความเข้าใจและยังคงว่าระบบเคลื่อนที่อยู่ในระนาบ 2 มิติ แกน formula_1 ได้เท่านั้น โดยตัวแปรต่างๆเราจะอ้างอิงตัวแปรเดียวกับที่ปรากฏในภาพ กล่าวคือ formula_2 คือ มุมที่แท่งเพนดูลัมทำกับแนวตั้งฉากกับพื้นโลก และให้แท่งเพนดูลัมมีความยาว formula_3 ให้แรงจากภายนอกเป็น "formula_4" กระทำในทิศ formula_5 ดังภาพ และแรงโน้มถ่วงของโลกกระทำในแนวแกน formula_6 และกำหนดให้ formula_7 เป็นระยะของรถในแกน formula_5 ที่แปรผันตามเวลา และสมการลากรางจ์ () ของระบบเป็นดังต่อไปนี้ formula_9 โดย formula_10 คือพลังงานจลน์ของระบบ และ formula_11 คือพลังงานศักย์ของระบบ
formula_12
โดย formula_13 เป็นความเร็วของของตัวรถ formula_14 เป็นความเร็วของจุดศูนย์กลางมวล formula_15 ของมวลบนแท่งเพนดูลัม.
ทั้งนี้ formula_13 และ formula_14 สามารถเขียนให้อยู่ในรูปของ formula_5 และ formula_19 ดังต่อไปนี้ 
ทำการลดรูป formula_14 ได้ผลเป็น
แทนสมการข้างต้นลงในสมการลากรางจ์ ได้ว่า:
และสมการการเคลื่อนที่:
แทนที่ formula_27 ในสมการข้างต้นจะได้สมการที่อธิบายการเลือนที่ของเพนดูลัมแบบผกผันดังนี้ 
จะเห็นได้ว่าสมการที่ได้เป็นสมการไม่เชิงเส้นซึ่งยากที่จะนำไปออกแบบตัวควบคุม ในทางปฏิบัติผู้ออกแบบจะนิยมแปรงสมการไม่เชิงเส้นให้เป็นสมการเชิงเส้นก่อน โดยสมมุติว่าแท่งเพนดุลัมแกว่งอยู่ในช่วงมุมเล็กๆซึ่งประมาณเป็น formula_30 ได้ ( formula_31 ) ทั้งนี้เพื่อความง่ายต่อการออกแบบตัวควบคุม และง่ายต่อการอธิบายพฤติกรรมของระบบ
แทบูทิวส์เดย์ (2004)
แทบูทิวส์เดย์ (2004) จัดในวันที่ 19 ตุลาคม ค.ศ. 2004 ณ Bradley Center ในเมือง Milwaukee, Wisconsin สหรัฐอเมริกา โดยมีจำนวนผู้เข้าชมในสนามทั้งสิ้น 3,500 คน โดยเป็นครั้งแรก ของศึก ไซเบอร์ซันเดย์ เป็นการปล้ำที่ใช้ผลโหวตของผู้ชมมวยปล้ำ และเป็นการปล้ำทั้ง 2 ค่าย ได้แก่ รอว์ และ สแมคดาวน์
แลนซ์ เคด
แลนซ์ เคอร์ทิส แมคไนท์ เกิดวันที่ 2 มีนาคม ค.ศ. 1981 ในวงการมวยปล้ำมีชื่อว่า แลนซ์ เคด เป็นนักมวยปล้ำอาชีพชาวอเมริกัน เป็นอดีตแชมป์โลกแทกทีมคู่กับ เทรเวอร์ เมอร์ด็อก 3 สมัย ของสมาคม เวิลด์เรสต์ลิงเอ็นเตอร์เทนเมนต์(WWE) ปัจจุบันได้เสียชีวิตลงเมื่อ 13 สิงหาคม 2010 ด้วยโรคหัวใจล้มเหลว ในขณะที่อายุได้แค่ 29 ปี
แลนซ์ เคด เป็นศิษย์รุ่นแรกของชอว์น ไมเคิลส์ ได้เริ่มปล้ำในปี 1999 ที่ประเทศญี่ปุ่น ต่อมาก็ได้เซ็นสัญญาในทางด้านการพัฒนาของ WWE และในที่สุดก็เขามาในรอว์ ได้ในปี 2003 โดยการปล้ำแทคทีมกับ มาร์ค จินแดรก (Mark Jindrak) ก่อนที่จะแยกออกจากกัน และเคตก็ไปจัดคู่ปล้ำแทคทีมใหม่กับเทรเวอร์ เมอร์ด็อก (Trevor Murdoch) ในนามแลนซ์ เคด และเทรเวอร์ เมอร์ด็อก และถูกให้ออกในวันที่ 14 ตุลาคม 2008 โดยสาเหตุที่ให้ออกก็เนื่องจาก เคตใช้ยาแก้ปวดมากเกินขนาด ทำให้เกิดอาการเป็นลมชัก ท้ายที่สุด WWE ก็ได้เซ็นสัญญานำเขากลับมา ในค่ายพัฒนาทักษะ FCW และก็ให้เขาออกอีกครั้งหนึ่ง ก็เป็นปัญหาเกี่ยวกับยาโดยคราวนี้ติดการกินยานอนหลับ ผลงานสุดท้ายของ แลนซ์ เคด ก่อนที่จะเสียชีวิตลง เขาไดปล้ำในรายการใหญ่เมื่อเดือนกรกฎาคมที่ผ่านมาของ AJPW พบกับ Seiya Sanada
ญาณกวี บุษราคัมวดี
ญาณกวี บุษราคัมวดี (ชื่อเดิม: นภัสกร) เกิดเมื่อวันที่ 3 กรกฎาคม พ.ศ. 2540 มีพี่น้องทั้งหมด 3 คน เจฟเป็นบุตรคนที่ 2 เป็นน้องชายของนักแสดงหญิงในสังกัดช่อง 3 ชื่อ ซีน ภัสธรากรณ์ บุษราคัมวดี มีชื่อเสียงจากการเป็นนักแสดงละครซิทคอม เรื่อง บ้านนี้มีรัก รับบท "เมธัส เดนนิส" หรือ "มิค" หลานของรัก (อารักษ์ อยู่เจริญยิ่ง รับบทโดย ภูธเนศ หงษ์มานพ) ลูกชายคนเดียวของแฮงค์ (เมธา เดนนิส รับบทโดย โจโจ้ ไมอ๊อคชิ) และริน (รสริน อยู่เจริญยิ่ง รับบทโดย ชุติมา นัยนา) เป็นเด็กดี มีเหตุผล นิสัยคล้ายๆ รัก แต่ก็ยังคงวุฒิภาวะตามวัยทั้งความร่าเริงสดใส และมีพัฒนาการไปตามวัย รวมเวลาในการแสดงละครซิทคอม บ้านนี้มีรัก เป็นเวลา 10 ปีเต็ม ตั้งแต่อายุ 8 ขวบ ปัจจุบันกำลังศึกษาอยู่ที่ วิทยาลัยดุริยางคศิลป์ มหาวิทยาลัยมหิดล ในสาขาดนตรีแจส เครื่องดนตรีที่ถนัด คือ Double Bass
ซาเซโบะ
ซาเซโบะ () เป็นเมืองในจังหวัดนางาซากิ ประเทศญี่ปุ่น มีขนาดพื้นที่ทั้งสิ้น 364 ตารางกิโลเมตร มีจำนวนประชากรในปี พ.ศ. 2552 ประมาณ 252,698 คน
สุทธิพงษ์ ธรรมวุฒิ
สุทธิพงษ์ ธรรมวุฒิ (ชื่อเล่น: เช็ค) เกิดเมื่อปี พ.ศ. 2505 ที่จังหวัดชุมพร เป็นผู้จัดรายการ พิธีกร นักแสดง ปัจจุบัน ดำเนินรายการ คนค้นตน และเป็นผู้บริหารในบริษัท ทีวีบูรพา
สุทธิพงษ์ จบการศึกษาจากคณะศึกษาศาสตร์ มหาวิทยาลัยสงขลานครินทร์ วิทยาเขตปัตตานี
ก่อนจะพลิกผันตัวเองมาทางสายบันเทิง โดยได้รับทุนเป็นนักเรียนทุน จากโรงเรียนการแสดงสหมงคลฟิล์ม ซึ่งสอนโดย ม.ล.พันธ์เทวนพ เทวกุล , อาจารย์รัศมี เผ่าเหลืองทอง , อาจารย์บุรณี รัชไชยบุญ ฯลฯ
ต่อมาได้เข้าทำงานในแวดวงบันเทิง ด้วยการเป็นนักแสดงและผู้จัดฉากและผู้ช่วยผู้กำกับละครเวทีเรื่องต่าง ๆ อาทิ "สู่ฝันอันสูงสุด" ที่กำกับการแสดงโดย ยุทธนา มุกดาสนิท และนำแสดงโดย ศรัณยู วงษ์กระจ่าง ในปี พ.ศ. 2529 และเป็นผู้ช่วยผู้กำกับ 2 ให้ภาพยนตร์เรื่อง "หลังคาแดง" กำกับโดย ยุทธนา มุกดาสนิท นำแสดงโดย ธงไชย แมคอินไตย์ และ จินตหรา สุขพัฒน์ ในปี พ.ศ. 2530
ในปี พ.ศ. 2532 ได้เขียนบท และกำกับการแสดงละครเวทีเรื่อง "วิญญาณอลเวง" ที่นำแสดงโดย ขวัญภิรมย์ หลิน และ สัญญา คุณากร ต่อมาได้เข้าทำงานกับ บริษัท เจเอสแอล จำกัด ในตำแหน่ง ครีเอทีฟ ร่วมเขียนบทให้รายการเกมโชว์ "เกมจุดเดือด" และ "วิก 07" และเลื่อนขึ้นมาเป็นโปรดิวเซอร์ควบคุมการผลิตรายการ "เจาะใจ", "People Talk", "สัญญามหาชน" เป็นต้น
ในปี พ.ศ. 2545 ได้ก่อตั้งบริษัท ทีวีบูรพา จำกัด ผลิตรายการ "สู้แล้วรวย" ร่วมกับดำรง พุฒตาล และเข้าร่วมหุ้นกับ บริษัท เจเอสแอล จำกัด ผลิตรายการ "คนค้นฅน" ทำหน้าที่โปรดิวเซอร์ และคนเดินเรื่อง (พิธีกร) ให้รายการด้วยจนถึงปัจจุบัน ซึ่งประสบความสำเร็จมาก ได้รับรางวัลผู้ดำเนินรายการดีเด่น รางวัลโทรทัศน์ทองคำประจำปี พ.ศ. 2546 
กลางปี พ.ศ. 2554 ได้แสดงนำในภาพยนตร์ต้นทุนต่ำเรื่อง "ขุนรองปลัดชู" โดยรับบทเดียวกับชื่อเรื่อง ที่ออกฉายทางไทยพีบีเอส จากการกำกับโดย สุรัสวดี เชื้อชาติ แต่ได้รับความนิยมสูงจนได้รับการรวบรวมเป็น VCD และ DVD
นอกจากนี้แล้ว ยังเป็นนักเขียนที่ผลงานรวมเรื่องสั้นมาแล้ว 2 เล่ม และเจ้าของนิตยสารในเครือของบริษัททีวีบูรพา อีกด้วย
ในช่วงปี พ.ศ. 2556 สุทธิพงษ์ได้โพสต์ข้อความในเฟซบุ๊กส่วนตัวโดยระบุว่ามีโรงสีข้าว 3 แห่งที่เตรียมส่งข้าวในออกจำหน่ายให้ผู้ผลิตข้าวรายใหญ่ ซึ่งเป็นโรงสีของภาคอีสานและมีสมาชิกสภาผู้แทนราษฎรของพรรคเพื่อไทยเป็นเจ้าของ นอกจากนี้ยังกล่าวอีกทำนองว่าข้าวที่ส่งออกมาจำหน่ายมีสารพิษตกค้าง ไม่สามารถละลายในน้ำได้ เมื่อหนูรับประทานแล้ว จะตายภายใน 5 นาที และกล่าวเชิญชวนให้งดซื้อข้าวบรรจุถุงบางยี่ห้อ โดยต่อมามีการออกมายอมรับว่าไม่ได้ตั้งใจโพสต์ข้อความดังกล่าว และไม่มีเจตนาว่าร้ายใดๆกับผู้ผลิตข้าวบรรจุถุงบางยี่ห้อ ภายหลังผู้ประกอบการข้าวสารบรรจุถุงยี่ห้อที่ถูกสุทธิพงษ์กล่าวถึง และสมาคมผู้ประกอบการข้าวถุงไทย ได้เตรียมการยื่นฟ้องหมิ่นประมาทสุทธิพงษ์ และผู้ผลิตข้าวบรรจุถุงยี่ห้อหนึ่ง ได้เชิญนายสุทธิพงษ์เยี่ยมชมการผลิตข้าว และทางบริษัทยอมรับการออกมาขอโทษของสุทธิพงษ์ ก่อนจะถอนฟ้องสุทธิพงษ์ในภายหลัง
ทีวีบูรพา
โรงละครเซาเปาลู
โรงละครเทศบาลเมืองเซาเปาลู () เป็นโรงละครอุปรากรและบัลเลต์ ตั้งอยู่ในเมืองเซาเปาลู ประเทศบราซิล สร้างขึ้นเมื่อปี ค.ศ. 1911
ระบบป้องกันระยะประชิดฟาลังซ์
ระบบป้องกันระยะประชิดฟาลังซ์ เป็นระบบป้องกันระยะประชิด (CIWS) ติดตั้งบนเรือรบผิวน้ำและฐานยิงบนบก พัฒนาและผลิตโดยบริษัทเจเนอรัลไดนามิค แผนกโพโนมา (ปัจจุบันเป็นส่วนหนึงของเรย์เทียน) ประกอบไปด้วยเรดาร์ตรวจจับและชี้เป้า - ปืนกลแกตลิ่ง 20 มม. ติดตั้งบนฐานหมุน
ระบบฟาลังซ์ติดตั้งบนเรือรบผิวน้ำของกองทัพเรือสหรัฐอเมริกาทุกชั้น กองเรือยามฝั่งสหรัฐอเมริกา และกองทัพเรือพันธมิตรอีก 23 ประเทศ
สำหรับระบบฟาลังซ์รุ่นฐานยิงบนบกนั้น เรียกอีกชื่อว่า ซี-แรม ติดตั้งเป็นระบบป้องกันอาวุธนำวิถีระยะใกล้ จรวด และกระสุนปืนใหญ่
อันดับนกกระสา
อันดับนกกระสา () เป็นอันดับของนกจำพวกนกน้ำอันดับหนึ่ง ใช้ชื่ออันดับว่า Ciconiiformes ประกอบด้วยนกน้ำตั้งแต่ขนาดเล็กถึงกลาง และขนาดใหญ่ มีลักษณะเด่น คือ ขายาว ปากใหญ่ ได้แก่ นกกระสา, นกยาง, นกปากห่าง มีวิวัฒนาการเพื่อการดำรงชีวิตตามพื้นหาดทรายชายเลนและท้องทุ่งชายน้ำ พบกำเนิดในตอนปลายสมัยอีโอซีนถึงปัจจุบัน
แบ่งออกได้เป็นวงศ์ต่าง ๆ ได้ 5 วงศ์ (ดูในตาราง) ในประเทศไทยพบ 3 วงศ์ 36 ชนิด เดิมเคยมีวงศ์ในอันดับนี้มากกว่านี้ อาทิ นกปากซ่อม แต่ปัจจุบันแบ่งออกมาต่างหาก
ป้อมปราการของราชวงศ์โห่
ป้อมปราการของราชวงศ์โห่ () เป็นป้อมปราการแห่งหนึ่งในประเทศเวียดนาม สร้างขึ้นในสมัยราชวงศ์โห่ (ค.ศ. 1400-1407) ตั้งอยู่ที่ตำบลเต็ยซาย (Tây Giai) อำเภอหวิญหลก (Vĩnh Lộc) จังหวัดทัญฮว้า ริมชายฝั่งเวียดนามเหนือตอนกลาง
ปราสาทเต็ยโด (Tây Đô) มีรูปทรงเป็นสี่เหลี่ยมผืนผ้า ความยาวเหนือจรดใต้เท่ากับ 870.5 เมตร ตะวันออกจรดตะวันตกเท่ากับ 883.5 เมตร มีประตูสี่ด้าน ประตูหน้าคือประตูด้านทิศใต้ มีความสูง 9.5 เมตรและกว้าง 15.17 เมตร อีกสามประตูอยู่ทางทิศเหนือ ตะวันออก และตะวันตก
ตัวปราสาทสร้างขึ้นจากก้อนหิน ซึ่งแต่ละก้อนมีขนาดประมาณ 2 m x 1 m x 0.70 m
นอกเหนือจากประตูแล้ว ตัวปราสาทเกือบทั้งหมดได้พังทลายไปแล้ว
ป้อมปราการของราชวงศ์โห่ได้รับการจดทะเบียนเป็นมรดกโลกทางวัฒนธรรมของยูเนสโก เมื่อวันที่ 27 มิถุนายน พ.ศ. 2554
เคอร์ดิสถานอิรัก
เขตปกครองตนเองเคอร์ดิสถานแห่งอิรัก (; หรือเคอร์ดิสถานใต้) ตั้งอยู่ทางทิศเหนือของประเทศอิรัก มีชายแดนติดต่อกับประเทศซีเรีย ตุรกีและอิหร่าน มีพื้นที่ 40,000 ตารางกิโลเมตร (ขนาดเทียบเท่ากับประเทศเนเธอร์แลนด์) ประกอบด้วยเขตปกครองตนเอง 3 เขต ได้แก่เมืองเอร์บีล (Erbil), โดฮูก (Dohuk) และ สุลัยมานียะฮ์ (Suleimaniah) มีเอร์บีล (Erbil) เป็นเมืองหลวง
ภูมิประเทศส่วนใหญ่เป็นเทือกเขา และมีแม่น้ำหลายสายไหลผ่านเทือกเขา ทำให้เป็นพื้นที่ที่อุดมสมบูรณ์ และมีอุณหภูมิแตกต่างกันในแต่ละพื้นที่ ในฤดูร้อนอุณหภูมิประมาณ 39-43 องศาเซลเซียส และอาจสูงถึง 50 องศาเซลเซียส ส่วนในฤดูหนาว อุณหภูมิประมาณ 7-13 องศาเซลเซียส และอาจต่ำลงถึง 2-7 องศาเซลเซียส
ภาษาทางการคือภาษาเคิร์ดและอาหรับ เชื้อชาติเคอร์ด เป็นชนชาติส่วนใหญ่ (ร้อยละ 55) นอกนั้นเป็นชาวเติร์ก อาร์เมเนียน อัชชีเรียนและอาหรับ ระบบเงินของเคอร์ดิสถานคือ อิรักดีนาร์ (1 US = 1,170 อิรักดีนาร์)
ระบบสืบพันธุ์
ระบบสืบพันธุ์ () เป็นระบบของอวัยวะในร่างกายสิ่งมีชีวิตซึ่งทำงานร่วมกันโดยมีจุดประสงค์เพื่อการสืบพันธุ์เพิ่มจำนวนสิ่งมีชีวิตให้มากขึ้น ในระบบนี้จำเป็นต้องอาศัยสารต่าง ๆ อาทิ ของเหลว ฮอร์โมน และฟีโรโมนหลายชนิดเพื่อช่วยเหลือในการทำงาน ระบบสืบพันธุ์เป็นระบบซึ่งแตกต่างจากระบบอวัยวะอื่น ๆ กล่าวคือระบบเพศของสัตว์ต่างชนิดกันก็มีความแตกต่างกัน ความหลากหลายนี้ก่อให้เกิดการผสมรวมกันของสารพันธุกรรมระหว่างสิ่งมีชีวิตสองตัว เพื่อเพิ่มความสามารถในการดำรงอยู่ในสิ่งแวดล้อมของลูกหลานต่อไป
การตกเลือดทางสูติกรรม
การตกเลือดทางสูติกรรม () หมายถึง การตกเลือด (hemorrhage) ในช่วงการตั้งครรภ์ การคลอด หรือระยะหลังคลอด ซึ่งอาจหมายถึงการมีการตกเลือดออกทางช่องคลอด หรือตกเลือดในช่องท้องก็ได้
การตกเลือดทางสูติกรรมเป็นสาเหตุอันดับต้นๆ ของการเสียชีวิตของมารดา
ส่วนใหญ่จะเป็นการแท้ง โดยการแท้งที่อายุครรภ์น้อยมากๆ นั้นแยกไม่ออกจากประจำเดือนที่มามากผิดปกติ แต่ถ้าอายุครรภ์มากขึ้นอาจมีเลือดออกเยอะมากและนานได้ แพทย์อาจจำเป็นต้องขูดมดลูกเพื่อหยุดเลือดไม่ให้ออกมากจนเป็นอันตรายแก่ผู้ตั้งครรภ์ นอกจากนี้ยังมีการตั้งครรภ์นอกมดลูกบางรูปแบบที่อาจทำให้มีเลือดออกได้ทั้งภายในและภายนอก ซึ่งอาจเป็นอันตรายถึงขั้นเสียชีวิตได้
สาเหตุที่ควรนึกถึงมากที่สุดคือภาวะรกเกาะต่ำ ซึ่งหากเป็นไปได้ควรตรวจพบก่อนเข้าสู่ระยะคลอด และทำคลอดด้วยการผ่าตัด นอกจากนี้ยังมีภาวะรกลอกตัวก่อนกำหนด ซึ่งทำให้มีเลือดออกได้ บางครั้งอาจมีเลือดออกคั่งอยู่ภายในได้
นอกจากรกเกาะต่ำและรกลอกตัวแล้ว สาเหตุอื่นที่พบได้และมีอันตรายมากได้แก่ภาวะมดลูกแตก ทำให้มีเลือดออกมากทั้งภายในและภายนอก การมีเลือดออกจากตัวทารกนั้นพบได้น้อยมาก ส่วนใหญ่เป็นไม่มาก แต่อาจมีอันตรายต่อทารกได้มาก
การตกเลือดหลังคลอด คือภาวะซึ่งมีการเสียเลือดหลังการคลอด ตั้งแต่ 500 ซีซี ขึ้นไปสำหรับการคลอดทางช่องคลอด หรือตั้งแต่ 1000 ซีซี ขึ้นไปสำหรับการผ่าตัดคลอด เป็นสาเหตุที่พบบ่อยที่สุดของการเสียชีวิตของมารดาในประเทศที่กำลังพัฒนา และเป็นสาเหตุสำคัญของการเสียชีวิตของมารดาทั่วโลก
โรงเรียนท่าศาลาประสิทธิ์ศึกษา
โรงเรียนท่าศาลาประสิทธิ์ศึกษา เป็นโรงเรียนสหศึกษาสังกัดกรมสามัญจัดตั้งตามประกาศของกระทรวงศึกษาธิการ ลงวันที่ 17 มิถุนายน พ.ศ. 2517 เป็นโรงเรียนมัธยมศึกษาขนาดใหญ่ประจำอำเภอท่าศาลา จังหวัดนครศรีธรรมราช สังกัดสำนักงานเขตพื้นที่การศึกษามัธยมศึกษา เขต 12
โรงเรียนท่าศาลาประสิทธิ์ศึกษา จัดตั้งขึ้นตามประกาศของกรมสามัญศึกษา กระทรวงศึกษาธิการ เมื่อวันที่ 22 พฤษภาคม พ.ศ. 2517 และได้เปิดทำการสอนครั้งแรกเมื่อวันที่ 17 มิถุนายน พ.ศ. 2517 ณ บริเวณที่ดินของวัดท่าสูง หมู่ 3 ตำบลท่าศาลา อำเภอท่าศาลา จังหวัดนครศรีธรรมราช มีเนื้อที่ 28ไร่เศษ ซึ่งทางวัดท่าสูงมอบให้กรมสามัญศึกษาในสมัยที่พระครูประสิทธิถาวรการเป็นเจ้าอาวาส โรงเรียนได้เปิดสอนนักเรียนรุ่นแรกในระดับชั้นมัธยมศึกษาปีที่ 1 "(ม.ศ.1)" และได้ขยายชั้นเรียน และห้องเรียนมากขึ้นเป็นลำดับ ได้พัฒนาคุณภาพด้านการเรียน ความประพฤติของนักเรียนจนเป็นที่ยอมรับของชุมชนของสังคม โรงเรียนได้รับรางวัลพระราชทานโรงเรียนมัธยมศึกษาขนาดใหญ่ ของเขตการศึกษา 3 ปีการศึกษา 2533 สมัยที่ นายสถิตย์ ไชยรัตน์ เป็นผู้อำนวยการโรงเรียน
""ต้นตะเคียนทอง""
ซึ่งสัญลักษณ์นี้คือ ดอกตะเคียน ที่นำมาปักบนเสื้อนักเรียน มี 3 สี คือ สีเขียว สีแดง และสีน้ำเงิน
กลุ่มอาการวาร์เดนเบิร์ก
กลุ่มอาการวาร์เดนเบิร์ก ( หรือในชื่ออื่นๆ ได้แก่ Waardenburg­ Shah Syndrome, Waardenburg-Klein syndrome, Mende's syndrome II, Van der Hoeve-Halbertsma-Waardenburg syndrome, Ptosis-Epicanthus syndrome, Van der Hoeve-Halbertsma-Gualdi syndrome, Waardenburg type Pierpont, Van der Hoeve-Waardenburg-Klein syndrome, Waardenburg's syndrome II และ Vogt’s syndrome) เป็นโรคทางพันธุกรรมอย่างหนึ่ง ผู้ป่วยส่วนใหญ่มีภาวะสูญเสียการได้ยินในระดับต่างๆ มีความผิดปกติเล็กน้อยในโครงสร้างของร่างกายที่เจริญมาจากนิวรัลเครสท์ และความผิดปกติของเม็ดสี
เปาวลี พรพิมล
เปาวลี พรพิมล หรือ พรพิมล เฟื่องฟุ้ง นักร้องลูกทุ่งและนักแสดงหญิงชาวไทย มีชื่อเสียงมากจากภาพยนตร์ เรื่อง พุ่มพวง โดยรับบทเป็น พุ่มพวง ดวงจันทร์ เกิดวันพฤหัสบดีที่ 2 มกราคม พ.ศ. 2535 บ้านเกิดอยู่ที่ อำเภอด่านช้าง จังหวัดสุพรรณบุรี
เปาวลี พรพิมล มีชื่อและนามสกุลจริงว่า นางสาวพรพิมล เฟื่องฟุ้ง ชื่อเล่นว่า "เปาวลี" เกิดวันที่ 2 มกราคม พ.ศ. 2535 บ้านเกิดอยู่ที่ อำเภอด่านช้าง จังหวัดสุพรรณบุรี จบชั้นมัธยมศึกษาจากโรงเรียนบรรหารแจ่มใสวิทยา 3 จังหวัดสุพรรณบุรี และคณะมนุษยศาสตร์ เอกสื่อสารมวลชน มหาวิทยาลัยรามคำแหง เคยเข้าประกวดร้องเพลงลูกทุ่งหลายเวที ทั้งเวทีรายการชุมทางเสียงทอง รายการชิงช้าสวรรค์ และเวทีสุดท้ายที่ทำให้เธอได้เข้าสู่วงการคือเวทีในรายการ คว้าไมค์ คว้าแชมป์ ทางช่องแฟนทีวี ได้รับรางวัล แชมป์ ออฟ เดอะ เยียร์ ปี 2553
ปัจจุบัน เปาวลี พรพิมล เป็นนักร้องในสังกัด จีเอ็มเอ็ม แกรมมี่ ค่ายแกรมมี่โกลด์ เข้าสู่วงการโดยการประกวดร้องเพลงในรายการ คว้าไมค์ คว้าแชมป์ ครั้งที่ 1 ทางช่องแฟนทีวี ได้รับรางวัล แชมป์ ออฟ เดอะ เยียร์ ปี2553 ต่อมาได้รับการคัดเลือกจากสหมงคลฟิล์ม ให้แสดงภาพยนตร์เรื่องพุ่มพวง โดยรับบทนำเป็น พุ่มพวง ดวงจันทร์ ราชินีเพลงลูกทุ่ง คู่กับ ณัฐวุฒิ สกิดใจ
เปาวลี พรพิมล ได้รับฉายาว่า สาวสุพรรณเสียงดี หรือ นักร้องสาวเงาเสียงพุ่มพวง
น้อง ๆ ร้องเพลงพี่นาง ชุดที่ 1 (14 ธันวาคม 2555)
ร่วมกับ ศิริพร อำไพพงษ์, รัชนก ศรีโลพันธุ์, เอิ้นขวัญ วรัญญา, ดอกอ้อ ทุ่งทอง และ ต่าย อรทัย
อัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด เปาวลี พรพิมล อยู่ชุดที่ 2
ก๊อท จักรพันธ์ และ แพรวา พัชรี
ไตรสตาร์พิคเจอร์ส
ไตรสตาร์ พิคเจอร์ส, อิงก์ ( ;สะกด: ไตร-ส-ตาร์ (Tri-Star) จนกระทั่ง 1991) เป็นสตูดิโอภาพยนตร์ในสหรัฐอเมริกา และเป็นบริษัทย่อยของ บริษัท โคลัมเบียพิคเจอร์ส , ตัวเองจัดสรรของกลุ่มโคลัมเบียไตรสตาร์โมชั่นพิคเจอร์ส ซึ่งเป็นเจ้าของโดย โซนี่พิคเจอร์ ได้ก่อตั้งขึ้นในปี ค.ศ. 1982 ในนาม โนวาพิคเจอร์ส
แนวคิดสำหรับไตรสตาร์ เกิดขึ้นตั้งแต่ปี พ.ศ. 2525 เมื่อโคลัมเบียพิคเจอร์ส (จากนั้นเป็น บริษัท ย่อยของโคคา-โคลา ), เอชบีโอ และ ซีบีเอส ตัดสินใจที่จะใช้ทรัพยากรที่มีอยู่ เพื่อแยกค่าใช้จ่ายที่เคยเติบโตของการทำภาพยนตร์โดยการร่วมทุนกัน จัดตั้ง โนวาพิคเจอร์ส
การผลิตครั้งแรก เปิดตัวในปี พ.ศ. 2527 คือเรื่อง The Natural ที่นำแสดงโดย Robert Redford ระหว่าง บริษัท ร่วมทุนนี้หลายรุ่น ไตรสตาร์ถูกจัดจำหน่ายในรูปแบบวิดีโอ โดยทั้ง อาร์ซีเอ-โคลัมเบียพิคเจอร์สโฮมวิดีโอ, CBS / FOX วิดีโอ (ตอนนี้ ซีบีเอสเอ็นเตอร์เทนเมนต์ และ ทเวนตีเซนจูรี่ฟอกซ์โฮมเอ็นเตอร์เทนเมนต์ ) หรือ เอชบีโอวิดีโอ
แนวร่วมความก้าวหน้าของชาวมาเลเซียเชื้อสายอินเดียทั้งหมด
แนวร่วมความก้าวหน้าของชาวมาเลเซียเชื้อสายอินเดียทั้งหมด (; ) หรือ แนวร่วมอินเดียก้าวหน้า เป็นพรรคการเมืองในมาเลเซีย แตกตัวออกมาจากสภาชาวมาเลเซียเชื้อสายอินเดีย โดยเอ็ม. จี. ปัณทิถัน เมื่อ พ.ศ. 2533 พรรคนี้สนับสนุนแนวร่วมแห่งชาติแต่ไม่ได้เข้าเป็นสมาชิก
พรรคกรรมกรมาเลเซีย
พรรคกรรมกรมาเลเซีย (; ) เป็นพรรคการเมืองฝ่ายซ้ายในมาเลเซีย ก่อตั้งเมื่อ พ.ศ. 2521 โดยฆังฆา นายัร ผู้ไม่ประสบความสำเร็จในการเลือกตั้งทั่วไปครั้งที่ 5 ของมาเลเซียเมื่อ พ.ศ. 2521
แผ่นดินไหวในหุบเขาเฟอร์กานา พ.ศ. 2554
แผ่นดินไหวในหุบเขาเฟอร์กานา พ.ศ. 2554 เป็นแผ่นดินไหวขนาด 6.1 แมกนิจูด ซึ่งเกิดขึ้นในพื้นที่หุบเขาเฟอร์กานา แรงสั่นสะเทือนส่งผลกระทบทั้งอุซเบกิสถาน คีร์กีซสถาน และทาจิกิสถาน เหตุเกิดเมื่อเวลา 1.35 น. ตามเวลาท้องถิ่น ของวันที่ 20 กรกฎาคม พ.ศ. 2554 โดยมีจุดเหนือศูนย์เกิดแผ่นดินไหวอยู่ในคีร์กีซสถาน จนถึงวันที่ 20 กรกฎาคม มีผู้เสียชีวิตที่ได้รับการยืนยันแล้ว 13 คนในอุซเบกิสถาน ขณะที่อีก 86 คนได้รับบาดเจ็บ โดยในจำนวนนี้ 35 คนถูกนำตัวส่งโรงพยาบาล ส่วนในฮูยันด์ ทาจิกิสถาน มีชายคนหนึ่งเสียชีวิตเพราะตื่นตระหนกในขณะเกิดการสั่นสะเทือนและโดดออกทางหน้าต่าง ไม่มีรายงานความสูญเสียในคีร์กีซสถาน แผ่นดินไหวนำขนาด 4.6 โมเมนต์แมกนิจูด เกิดขึ้นเมื่อเวลา 09:22 UTC ของวันที่ 19 กรกฎาคม ใกล้กับดูชานเบ ทาจิกิสถาน
โรงพยาบาลโอเวอร์บรุ๊ค
โรงพยาบาลโอเวอร์บรุ๊ค ก่อตั้งในปี ค.ศ. 1903 โดย วิลเลี่ยม เอ บริกส์ ริมฝั่งน้ำแม่กกในปัจจุบันนี้ซึ่งเป็นสถานที่ตั้งของโรงพยาบาลโอเวอร์บรุ๊ค ตั้งอยู่เลขที่ 17 ถนนสิงหไคล ตำบลเวียง อำเภอเมืองเชียงราย จังหวัดเชียงราย บนเนื้อที่ประมาณ 17 ไร่
อันที่จริงแล้ว "โอเวอร์บรุ๊ค" เป็นชื่อของคริสตจักรแห่งหนึ่งในรัฐเพนซิลเวเนีย ประเทศสหรัฐอเมริกา บางคนคิดว่า "โอเวอร์บรุ๊ค" แปลว่าริมฝั่งน้ำ ทำให้หลายท่านคิดว่า ชื่อนี้คงจะได้มาเนื่องจากโรงพยาบาลโอเวอร์บรุ๊คตั้งอยู่ริมฝั่งน้ำแม่กก ซึ่งได้มีสมาชิกคริสตจักรท่านหนึ่ง ชื่อ MR.GUEST ( เกสต์ ) ได้รวบรวมเงินจากสมาชิก คริสตจักรโอเวอร์บรุ๊ค จำนวน 5,000 เหรียญ